stanford-oval/wikipedia huggingface dataset:
Mari Jungstedt

Mari Jungstedt Guldbagge-gaalassa vuonna 2013.
Mari Jungstedt (s. 31. lokakuuta 1962) on ruotsalainen rikoskirjailija.
Jungstedt on opiskellut taloustiedettä Uppsalassa, käynyt opettajakorkeakoulua Tukholmassa ja valmistunut toimittajaksi Sundsvallin toimittajakorkeakoulusta. Hän on työskennellyt radio- ja televisiotoimittajana. Jungstedt toimi kymmenen vuotta Ruotsin television alueuutisten uutisankkurina ja myöhemmin TV4:n ajankohtaisohjelman vetäjänä. Nykyisin hän on vapaa kirjailija.
Jungstedt on ollut perustamassa Nobel-palkinnolle kilpailijaa, jonka jakaa Uusi akatemia, Den Nya Akademien, johon on liittynyt noin sata kulttuurialojen edustajaa. Palkinto jaetaan 10. joulukuuta, kuten Nobelin kirjallisuuspalkintokin on jaettu.
Jungstedt tunnetaan Gotlantiin sijoittuvasta dekkarisarjasta, jonka päähenkilöitä ovat komisario Anders Knutas ja journalisti Johan Berg. Kirjoissa kuvataan poliisin työtä, tv-työtä ja mediamaailmaa sekä tiedotusvälineiden ja poliisin yhteistyötä. Sarjan ensimmäinen osa ilmestyi vuonna 2003. Jungstedt on kirjoittanut myös Gran Canarialle sijoittuvaa dekkarisarjaa. Ruben Eliassenin kanssa kirjoitettu ensimmäinen osa ilmestyi vuonna 2015. Jungstedt ja Eliassen tapasivat Kanarialla vuonna 2012 ja kihlautuivat vuonna 2013. Pari erosi vuonna 2015 ja Jungstedt jatkaa sarjan kirjoittamista yksin.
Teokset > Gotlanti-sarja

Kesän kylmyydessä.  (Den du inte ser, 2003)  Suomentanut Leena Peltomaa. Helsinki:  Otava, 2006.  ISBN 978-951-1-21118-1.
Meren hiljaisuudessa.  (I denna stilla natt, 2004)  Suomentanut Leena Peltomaa. Helsinki:  Otava, 2007.  ISBN 978-951-1-21119-8.
Saaren varjoissa.  (Den inre kretsen, 2005)  Suomentanut Leena Peltomaa. Helsinki:  Otava, 2008.  ISBN 978-951-1-21120-4.
Muurien kätköissä.  (Den döende dandyn, 2006)  Suomentanut Leena Peltomaa. Helsinki:  Otava, 2009.  ISBN 978-951-1-23196-7.
Aamun hämärissä.  (I denna ljuva sommartid, 2007)  Suomentanut Sanna Manninen. Helsinki:  Otava, 2010.  ISBN 978-951-1-23941-3.
Kevään kalpeudessa.  (Den mörka ängeln, 2008)  Suomentanut Sanna Manninen. Helsinki:  Otava, 2011.  ISBN 978-951-1-24513-1.
Hiljaisuuden hinta.  (Den dubbla tystnaden, 2009)  Suomentanut Taina Rönkkö. Helsinki:  Otava, 2012.  ISBN 978-951-1-24514-8.
Vaarallinen leikki.  (Den farliga leken, 2010)  Suomentanut Jaana Nikula. Helsinki:  Otava, 2013.  ISBN 978-951-1-26962-5.
Neljäs uhri.  (Det fjärde offret, 2011)  Suomentanut Emmi Jäkkö. Helsinki:  Otava, 2014.  ISBN 978-951-1-26963-2.
Viimeinen näytös.  (Den sista akten, 2012)  Suomentanut Emmi Jäkkö. Helsinki:  Otava, 2015.  ISBN 978-951-1-26964-9.
Joka yksin kulkee.  (Du går inte ensam, 2013)  Suomentanut Emmi Jäkkö. Helsinki:  Otava, 2015.  ISBN 978-951-1-28777-3.
Kullan kallis.  (Den man älskar, 2014)  Suomentanut Emmi Jäkkö. Helsinki:  Otava, 2016.  ISBN 978-951-1-29125-1.
Toiset kasvot.  (Det andra ansiktet, 2016)  Helsinki:  Otava, 2017.  ISBN 978-951-1-30825-6.
Pimeys keskellämme.  (Ett mörker mitt ibland oss, 2018)  Suomentanut Emmi Jäkkö. Helsinki:  Otava, 2018.  ISBN 978-951-1-32591-8.
Näen sinut.  (Jag ser dig, 2019)  Suomentanut Taina Rönkkö. Helsinki:  Otava, 2019.  ISBN 978-951-1-32592-5.
Viimeisen lampun loisteessa.  (När den sista lampan lyser)  Suomentanut Katja Salmi. Helsinki:  Otava, 2021.  ISBN 978-951-1-38242-3.
Teokset > Kanaria-sarja

Jungstedt, Mari & Eliassen, Ruben: Tummempi taivas.  (En mörkare himmel, 2014)  Suomentanut Anja Meripirtti. Helsinki:  Otava, 2015.  ISBN 978-951-1-29121-3.
Luvattu maa.  (Det förlovade landet, 2016)  Helsinki:  Otava, 2017.  ISBN 978-951-1-29124-4.
Teokset > Andalusia-sarja

Kun taivas tummuu.  (Innan molnen kommer)  Suomentanut Terhi Vartia. Helsinki:  Otava, 2020.  ISBN 978-951-1-37039-0.
Kuun pimeä puoli.  (Andra sidan månen)  Suomentanut Katja Salmi. Helsinki:  Otava, 2022.  ISBN 978-951-1-38241-6.
Aiheesta muualla

Jungstedtin verkkosivut
Mari Jungstedt Dekkarinetissä
Gnetales

| Gnetales |
| --- | --- |
 Malesianluumio (Gnetum gnemon)
Tieteellinen luokittelu
Kunta::  Kasvit Plantae
Kladi::  Siemenkasvit Spermatophyta
Kladi::  Paljassiemeniset Pinophyta
Lahko::  Gnetales  T.M.Fries
 Eri sukujen levinneisyys:  Vihreä – Welwitschia Sininen – Gnetum Punainen – Ephedra Liila – Gnetum ja Ephedra
Heimot ja suvut
 Gnetaceae – luumiokasvit Gnetum – luumiot  Welwitschiaceae – ikilehtikasvit Welwitschia – ikilehdet  Ephedraceae – efedrakasvit Ephedra – efedrat 
Katso myös
   Gnetales Wikispeciesissä   Gnetales Commonsissa 
Infobox OKNimi-testi OK: 
Gnetales eli Gnetophytina on paljassiemenisten kasvien ryhmä, johon kuuluu kolme ulkomuodoltaan varsin vaihtelevaa kasviheimoa. Ryhmän kasvit eroavat kaikista muista paljassiemenisistä kasveista sisältämällä puuosassaan putkiloita. Putkilot ovat ominaisia koppisiemenisille, ja ryhmien on arveltu olevan läheistä sukua toisilleen.
Luokittelu

Kasvien luokittelua kehittänyt Angiosperm Phylogeny Group luokittelee ryhmän lahkoksi Gnetales.
Perinteisemmissä luokituksissa ryhmä on muodostanut kokonaisen alakaaren Gnetophytina ja sen sisältämän luokan Gnetopsida, joka on jaettu kolmeen lahkoon. Kukin lahko sisältää vain yhden heimon ja jokainen heimo vain yhden suvun. Lajittelu ei ole täysin selvää, sillä lajit elävät hyvin eri puolilla maapalloa ja niiden keskinäisistä suhteista ei olla aivan varmoja.
Luumiokasvien (Gnetaceae) heimo sisältää vain luumioiden (Gnetum) suvun. Luumiot ovat pääosin tropiikissa kasvavia puuvartisia köynnöksiä; tunnetuin laji malesianluumio (Gnetum gnemon) on kuitenkin puu. Kasvien lehdet muistuttavat monien koppisiemenisten kasvien, kuten limoviikunan lehtiä.
Ikilehtikasvien (Welwitschiaceae) heimoon kuuluu vain ikilehtien (Welwitschia) suku, johon kuuluu ainoastaan yksi laji ikilehti (Welwitschia mirabilis). Ikilehti kasvaa Namibin aavikolla. Se kasvattaa elinaikanaan vain kaksi suurta lehteä, jotka vähitellen kuolevat kärjistään ja muuttuvat liuskaisiksi.
Efedrakasvien (Ephedraceae) heimossa on vain yksi suku efedrat (Ephedra). Efedroilla on suomumaiset pienet lehdet pitkissä ja hennoissa varsissa. Niitä esiintyy monilla kuivilla seuduilla Välimeren ympäristössä, Keski- ja Kaakkois-Aasiassa, Pohjois-Amerikan lounaisosassa ja Etelä-Amerikassa aina Patagoniaan asti. Efedroja on käytetty yrtteinä, ja niiden vaikuttavalla ainesosalla, efedriinillä, on todettu suorituskykyä parantavia vaikutuksia.
Luettelo maailman juutalaisyhteisöistä kaupungeittain

Tämä on luettelo maailman suurimmista juutalaisyhteisöistä kaupungeittain
Metropolialueittain

| Sija | Metropolialue | Valtio | Koko juutalaisväestö (as> ).Koko juutalaisväestö (as.) | Osuus koko väestöstä (%) | Osuus maailman juutalaisista (%) > % | Osuus maailman juutalaisista (%) > kumulatiivinen %-osuus |
| --- | --- | --- | --- | --- | --- | --- |
| 1 | Tel Aviv |  Israel | 3 891 800 | 94 8 | 19 5 | 19 5 |
| 2 | New Yorkin metropolialue |  Yhdysvallat | 2 109 300 | 10 8 | 10 6 | 30 1 |
| 3 | Jerusalem |  Israel | 992 800 | 72 3 | 5 0 | 35 1 |
| 4 | Haifa |  Israel | 710 600 | 73 1 | 3 6 | 38 6 |
| 5 | Los Angelesin suuralue |  Yhdysvallat | 622 480 | 4 7 | 3 1 | 41 8 |
| 6 | Miami-Fort Lauderdale-Pompano Beach |  Yhdysvallat | 535 500 | 8 7 | 2 7 | 44 5 |
| 7 | Philadelphia-Camden-Wilmington |  Yhdysvallat | 419 850 | 6 8 | 2 1 | 46 6 |
| 8 | Pariisi |  Ranska | 337 600 | 2 8 | 1 7 | 48 3 |
| 9 | Washington-Arlington-Alexandria |  Yhdysvallat | 297 290 | 4 7 | 1 5 | 49 7 |
| 10 | Chicago-Naperville-Elgin |  Yhdysvallat | 294 280 | 3 1 | 1 5 | 51 2 |
| 11 | Boston-Cambridge-Newton |  Yhdysvallat | 257 460 | 5 2 | 1 3 | 52 5 |
| 12 | Be'er Shevah |  Israel | 247 600 | 60 4 | 1 2 | 53 8 |
| 13 | San Franciscon lahden ympäristö |  Yhdysvallat | 244 000 | 5 1 | 1 2 | 55 0 |
| 14 | Lontoo |  Britannia | 230 400 | 2 4 | 1 2 | 56 1 |
| 15 | Buenos Aires |  Argentiina | 230 300 | 1 4 | 1 2 | 57 3 |
| 16 | Suur-Toronto |  Kanada | 219 900 | 4 5 | 1 1 | 58 4 |
| 17 | Atlanta-Sandy Springs-Alpharetta |  Yhdysvallat | 119 800 | 2 0 | 0 6 | 59 0 |
| 18 | Baltimore-Columbia-Towson |  Yhdysvallat | 117 800 | 4 1 | 0 6 | 59 6 |
| 19 | San Diegon piirikunta |  Yhdysvallat | 100 000 | 3 0 | 0 5 | 60 1 |
MIAU

MIAU on suomalainen vuonna 2010 perustettu rockyhtye, joka yhdistelee musiikissaan vaikutteita punkista, garage rockista, popista ja dancesta. Yhtyeen muodostavat Susanna Tikkanen, Anu Kaukola ja Henna Juvonen. MIAU teki ensimmäisen levytyksensä vuoden 2012 keväällä Konkurssi Records -levy-yhtiölle nimikko-EP:n muodossa. Saman vuoden kesällä yhtye voitti ensimmäisen koskaan järjestetyn Suomen Red Bull Garage -bändikilpailun.
MIAU oli viimeiseksi jääneen City-lehden kannessa 6/2012.
Yhtye sijoittui kolmanneksi Ylen järjestämässä vuoden 2014 Uuden Musiikin Kilpailussa, jossa etsittiin Suomen edustajaa Kööpenhaminassa pidettävään kevään 2014 Eurovision laulukilpailuun. MIAU julkaisi Trinity -debyyttialbuminsa vuonna 2014 Konkurssi Recordsin kautta. Levyn tuotti Erno Laitinen.
Jäsenet

Henna Juvonen - kitara, laulu
Anu Kaukola - rummut, laulu
Susanna Tikkanen - basso, laulu
Julkaisut > Singlet

Nightwalkers (2012)
Yes Means No (2013)
Pet Sematary (2013)
God/Drug (2014)
Enemies (2014)
War of Hearts (2014)
Julkaisut > EP:t

MIAU (EP) 2012
Julkaisut > Albumit

Trinity (2014)
Trinity (Instrumental) (2014)
Musiikkivideot

Nightwalkers (2012)
Yes Means No (2013)
God/Drug (2014)
War of Hearts (2014)
Aiheesta muualla

Yhtyeen kotisivut (Arkistoitu – Internet Archive)
Gu

Gu tarkoittaa ainakin seuraavia:
Guam, ISO 3166-1 -koodi GU, valtio tai muu maantieteellinen alue
Guam, postilyhenne GU, Yhdysvaltain hallitsema alue
gudžarati, ISO 639-1 -koodi gu, kieli.
Grønn Ungdom, norjalainen poliittinen nuorisojärjestö.
Grön Ungdom, ruotsalainen poliittinen nuorisojärjestö.
Gu Family Book, Guga-ui seo, eteläkorealainen televisiosarja.
Henkilöt

Gu on seuraavien henkilöiden nimi:
Eileen Gu, Gu Ailing (s. 2003), kiinalainen freestylehiihtäjä ja malli
Gu Hong (s. 1988), kiinalainen nyrkkeilijä
Gu Jun (s. 1975), kiinalainen sulkapalloilija
Gu Kailai (s. 1958), kiinalainen laki- ja liikemies ja murhaaja
Gu Siyu (s. 1993), kiinalainen kiekonheittäjä
Gu Yasha (s. 1990), kiinalainen jalkapalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gu”, voi hakea sivunnimihaulla, laajalla sivunnimihaulla tai tekstihaulla.
Golan Pollack

| Mitalit | Mitalit | Mitalit |  |
| --- | --- | --- | --- |
|  Golan Pollack vuonna 2012. |  Golan Pollack vuonna 2012. |  Golan Pollack vuonna 2012. |  |
Maa:   Israel
Miesten judo
| MM-kilpailut  | MM-kilpailut  | MM-kilpailut  |  |
|  Pronssia | Astana 2015 | alle 66 kg |  |
Golan Pollack (s. 10. syyskuuta 1991) on israelilainen judon MM-mitalisti.
Pollack saavutti pronssia alle 66 kg:n painoluokassa Astanan MM-kilpailuissa 2015. Hän voitti Makkabiadeissa kultaa samassa painoluokassa 2009. Euroopan nuorten olympiafestivaaleilla hän sai pronssia alle 60-kiloisissa Belgradissa 2007.
Pollack voitti maailmancup-kilpailun 66kg:n sarjassa Tallinnassa 2011 ja Sofiassa 2014. Hän on sijoittunut maailmancupeissa ja Continental Open -kilpailuissa lisäksi kerran toiseksi ja kolme kertaa kolmanneksi. Hän voitti Israelin-mestaruuden 2009.
Hagsätran metroasema

Hagsätran metroasema
Hagsätran metroasema on Tukholman metron asema Hagsätrassa. Metroasema avattiin 1. joulukuuta vuonna 1960. Se on osa T-bana 19 -linjaa (vihreä linja). Etäisyys Slussenin asemalle Hagsätran asemalta on noin kymmenen kilometriä.
Vuonna 2013 asemaa käytti arkisin 9 300 matkustajaa päivässä.
Aiheesta muualla

| Pohjoiseen/Länteen |  |  |  | Etelään/Itään |
| --- | --- | --- | --- | --- |
|  |  |  Linja 19 päätepiste |  | Rågsvedin metroasema ▷ Hässelby strandin metroasema |
muokkaa wikidataa
Wikimedia Commonsissa on kuvia tai muita tiedostoja aiheesta .
Goldar

| Goldar |
| --- | --- |

Näyttelijä(t):  Kerrigan Mahan (ääni)  Danny Wayne Stallcup (asunäyttelijä kausilla 1 ja 2)  Lukuisia (Kausi 3, Zeo, In Space)  Kerry Casey (asunäyttelijä Power Rangers -elokuvassa) Nolan North (ääni Power Rangers: Super Legendsissä)   Ralf Öhlberg (Suomenkieliset ääni)
Ensi- esiintyminen:  Day of the Dumpster (Mighty Morphin Power Rangers)
Viimeinen esiintyminen:  Countdown to Destruction, Osa 2 (Power Rangers in Space)
Henkilötiedot
Status:  Tuntematon
Suhteet
Infobox OKNimi-testi OK: 
Goldar on kuvitteellinen hahmo Power Rangers -universumissa, joka esiintyi ensimmäisen kerran sarjassa Mighty Morphin Power Rangers. Alun perin hahmo perustui japanilaisen Super Sentai -sarjan Kyōryū Sentai Zyuranger vihollisen Witch Bandoran kätyriin Grifforzeriin. Goldar oli voimakas ja itsevarma soturi, joka palveli Rita Repulsan ja Lord Zeddin alaisuudessa. Ensimmäisellä tuotantokaudella hän taisteli välillä yhdessä Scorpinan kanssa. Kolmannella tuotantokaudella ja siitä eteenpäin hän oli usein Rito Revolton seurassa.
Goldar oli kullanvärinen leijonakasvoinen ja aarnikotkateemainen soturi. Hänellä oli punaiset silmät ja karhea ääni. Goldarin äänenä toimi Kerrigan Mahan.
Toisin kuin monet muut vihollisten kätyrit Goldar oli yksi harvoista, joka pärjäsi taistelussa yksin kaikkia Power Rangereita vastaan. Hän alkoi myöhemmin kuitenkin menettää otettaan ja koki ensimmäisen todellisen tappionsa Jasonia vastaan toisella tuotantokaudella jaksossa Missing Green. Sarjan edetessä Goldarista tuli aina vain vähemmän uhkaava hahmo ja samalla hän muuttui koomisemmaksi.
Hahmon tarina > Mighty Morphin Power Rangers

Goldar johti heti Rita Repulsan ensimmäistä hyökkäystä Maahan. Hän kohtasi kuitenkin pian Power Rangerit ja hävisi Megazordille taistelussa. Goldarilla oli tapana antaa säännöllisesti ohjeita Ritalle ja häviöiden jälkeen vannoa kostoa rangereille. Rita ja myöhemmin myös Lord Zedd syyttivät usein Goldaria (ja myös Squattia ja Baboota) suunnitelmiensa epäonnistumisista.
Goldar osallistui usein itse taisteluihin rangereita ja heidän zordejaan vastaan. Hänen vihansa Jasonia ja Tommyä kohtaan kasvoi hänen kokemien tappioiden myötä. Goldarilla oli myös oma zordinsa, muinainen sotakone Cyclopsis. Rangerit kuitenkin tuhosivat sen Ultrazordilla pitkään kestäneiden taisteluiden jälkeen. Goldar myös otti kerran suurena ollessaan käteensä bussin, jossa Bulk ja Skull olivat sisällä.
Kun Lord Zedd saapui toisen tuotantokauden alussa Kuuhun, Goldar hylkäsi Ritan ja vannoi uskollisuutta vain Zeddille. Lord Zedd antoikin hänelle häneltä aiemmin viedyt siipensä takaisin. Sen jälkeen Goldar toimi aina Zeddin oikeana kätenä ja johti monia hänen operaatioitaan. Hän taisteli toistuvasti yhä Tommyä vastaan, josta oli tullut valkoinen ranger. Valkoisena rangerina Tommy voitti Goldarin yhä useammin ja Goldar joutui palaamaan Zeddin luo yleensä häpeissään. Myöhemmin Goldar oli tyrmistynyt, kun Rita palasi Kuuhun ja meni Zeddin kanssa naimisiin. Kun hän lopulta sai selville, että Rita oli käyttänyt Zeddiin rakkausrohtoa hän vaati Finsteriä luomaan siihen vasta-aineen. Goldar oli kuitenkin yhtä yllättynyt kuin muutkin, kun selvisi, että Zedd todella rakasti Ritaa. Goldar ei vielä senkään jälkeen pitänyt Ritasta. Hän joutui usein myös taistelemaan Ritan veljen Rito Revolton rinnalla, jonka tyhmyys inhotti Goldaria.
Goldar oli myös tärkeässä roolissa Lord Zeddin suunnitelmassa valjastaa kadonneet Shogunzordit omaan käyttöönsä. Goldar voitti Ninjorin taistelussa, jonka jälkeen Zedd sai Ninjorin vangiksi ja pystyi käyttämään häntä Shogunzordien voimanlähteenä. Goldar auttoi myös kaappaamaan Kimberlyn.
Hahmon tarina > Mighty Morphin Alien Rangers

Minisarjassa Mighty Morphin Alien Rangers Goldar ja Rito asettivat pommin räjähtämään rangereiden komentokeskuksen ulkopuolella, mutta Alpha 5 ehti purkamaan sen juuri ajoissa. Goldar ja Rito onnistuivat varastamaan myös Power Rangereiden ninjakolikot. Sen jälkeen Rita ja Zedd tuhosivat ne, joten Power Rangereiden siihen asti käyttämät voimat olivat lopullisesti mennyttä. Vähän myöhemmin kaksikolle annettiin uusi tilaisuus räjäyttää komentokeskus. He saivat Zeddin löytämän kartan komentokeskuksen alaisista kellareista ja heidän oli tarkoitus viedä pommi komentokeskuksen alla sijainneeseen varastoon. He onnistuivat tehtävässään, kun komentokeskus lopulta räjähti pommin voimasta palasiksi. Kaaoksen keskellä he varastivat myös rangereiden voimakkaan Zeokristallin.
Hahmon tarina > Power Rangers Zeo

Pian sarjan Power Rangers Zeo alettua kuitenkin selvisi, että Goldar ja Rito olivat komentokeskuksesta lähtiessään pudottaneet Zeokristallin ja kulkivat muistinsa menettäneinä pitkin Angel Groven katuja. Goldar oli menettänyt myös siipensä. Vähän sen jälkeen he kohtasivat Bulkin ja Skullin ja ryhtyivät turvapaikkaa vastaan heidän avustajikseen. Lopulta Lord Zedd ja Rita Repulsa kuitenkin löysivät kätyrinsä ja palauttivat heidän muistinsa ja Goldarille myös hänen siipensä. Goldar palasi sen jälkeen Zeddin ja Ritan kätyriksi ja auttoi heitä heidän yrityksissään syrjäyttää roboteista koostunut avaruusrotu Machine Empire.
Power Rangers: Super Legends

Goldar toimi päävihollisena Power Rangers: Super Legends -pelin Mighty Morphin Power Rangersia käsitelleessä osuudessa. Hänet nähtiin ensimmäisen kerran valittamassa Ritalle, kuinka hän joutui aina tekemään kaikki likaiset työt. Yhtäkkiä Lord Zedd ilmestyi aika-aukosta ja määräsi hänet saastuttamaan Angel Groven vesijohtoverkoston, jotta kaikki kaupungin asukkaat muuttuisivat heitä totteleviksi zombeiksi. Goldar noudatti Zeddin käskyä, mutta Power Rangerit olivat aivan hänen kannoillaan. Takaa-ajo päättyi Angel Groveen, jossa Goldar on valmiina saastuttamaan vesijohtoverkoston kunnes Power Rangerit pysäyttävät hänet. Sen jälkeen hän kasvoi suureksi, mutta hävisi lopulta taistelun Megazordia vastaan.
Gustav Adolfin piiri

Gustav Adolfin piiri voi tarkoittaa seuraavia Ruotsin piirejä:
Gustav Adolfin piiri (Länsi-Götanmaa), piiri Habon kunnassa
Gustav Adolfin piiri (Skåne), piiri Kristianstadin kunnassa
Gustav Adolfin piiri (Värmlanti), piiri Hagforsin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gustav Adolfs distrikt”, voi hakea sivunnimihaulla, laajalla sivunnimihaulla tai tekstihaulla.
Ghoulien luola

| Ghoulien luola> The Grinning Ghoul |
| --- | --- |
 Weird Talesissa julkaistun novellin ensiaukeama.
Alkuperäisteos
Kirjailija:  Robert Bloch
Kuvittaja:  Matt Fox
Kieli:  englanti
Genre:  kauhu, Cthulhu-tarusto
Julkaistu:  Weird Tales, kesäkuu 1936
Ulkoasu:  pulp-lehti
Sivumäärä:  8
Suomennos
Suomentaja:  Matti Rosvall
Kustantaja:  Jalava
Julkaistu:  Outoja tarinoita 4, 1992
Ulkoasu:  taskukirja
Sivumäärä:  12

Löydä lisää kirjojaKirjallisuuden teemasivulta
Ghoulien luola on yhdysvaltalaisen kauhukirjailija Robert Blochin novelli, joka julkaistiin pulp-lehti Weird Talesin kesäkuun 1936 numerossa. Se kertoo psykiatrista, jonka potilas näkee painajaisia ruumiita syövistä hirviöistä. Novelli sai Weird Talesin lukijoilta hyvän vastaanoton, mutta Bloch itse oli siihen myöhemmin tyytymätön.
Juoni

»Tarina voimallisesta kauhusta maanalisissa syövereissä hautakammion alla» 
(Weird Talesissa julkaistun novellin johdate.)
Novellin kertoja on menestyvä ja tunnettu psykiatri. Muuan professori Alexnder Chaupin hakeutuu hänen hoitoonsa toistuvien painajaisten vuoksi. Chaupin näkee jatkuvasti unia Miséricorden hautausmaan alla elävistä ghūleista. Psykiatri päättää viedä Chaupinin hautausmaalle, jotta tämä voisi omin silmin havaita pelkonsa turhiksi.
Hautausmaalla Chaupin näyttää psykiatrille uniensa hautakammion, josta tosiaan löytyy salaovi ja maan syövereihin johtava portaikko. Portaikon alapäästä löytyy suuri luola, johon Chaupin jättää psykiatrin suunnaten itse syvemmälle todistusaineistoa etsimään. Chaupin ei palaa ja psykiatri alkaa huolestua. Silloin luolista kuuluu mielipuolinen kauhunhuuto, ja psykiatri lähtee kiipeämään portaita. Takaansa hän kuulee juoksuaskelia ja epäinhimillisiä korahduksia, ja kun hän kääntyy sulkemaan hautaholvin oven takanaan, näkee hän takaa-ajavien ghūlien lauman.
Kokemuksiensa järkyttämä psykiatri päätyy mielisairaalaan. Hän ei kestä kauhistuttavaa totuutta muttei uskalla tappaa itseään, koska pelkää joutuvansa polttamisen sijaan haudatuksi. Hän tietää, ettei pelkkä kuolema tarjoa pakotietä, sillä hautaholvin ovea sulkiessaan hän näki etumaisen takaa-ajajan olleen ghūliksi muuttunut Chaupin.
Kirjoittaminen ja julkaisu

Robert Bloch aloitti vuonna 1933 kirjeenvaihdon kauhukirjailija H. P. Lovecraftin kanssa. Lovecraftin kannustamana hän alkoi itsekin kirjoittaa weird fictionia, ja vuosina 1935–1952 häneltä julkaistiin Weird Talesissa ja muissa pulp-lehdissä 85 novellia. Varsinkin 1930-luvun tarinat olivat vahvan Lovecraft-vaikutteisia ja niissä oli usein viittauksia Cthulhu-tarustoon. ”Ghoulien luola” ilmestyi pulp-lehti Weird Talesin kesäkuun 1936 numerossa.
”Ghoulien luola” sai Weird Talesin lukijoilta kiitosta, ja lehden kirjepalstalla sitä kehuttiin Blochin siihen mennessä parhaaksi tekstiksi. Bloch itse oli siihen myöhemmin tyytymätön ja kuvaili tarinaa ”teini-ikäisen amatöörin huonoon lähtökohtaan perustuvaksi huonosti toteutetuksi kokeiluksi”. Novelli heijastaa Blochin epäluuloista suhtautumista psykiatreihin, joita hän piti nykyaikaisina šamaaneina. Kielteinen suhtautuminen näkyy myös esimerkiksi romaanissa Psyko II (1982).
Novellissa mainittu kuvitteellinen salaopillinen kirja Cultes des Goules ja sen kirjoittaja kreivi d’Erlette olivat jo aiemmin esiintyneet Blochin tarinassa ”The Suicide in the Study” (1935). Kirjoittajan nimi on viittaus August Derlethiin, joka väitti periytyvänsä eurooppalaisesta aatelissuvusta. Myöhemmin kirjaa on usein virheellisesti luultu Derlethin keksinnöksi, mutta todellisuudessa se oli Blochin luomus.
Gustav Adolph Lammers

Gustav Adolph Lammers, omakuva
Gustav Adolph Lammers (26. toukokuuta 1802 – 2. toukokuuta 1878) oli norjalainen luterilainen pastori ja herätyssaarnaaja.
Lammers syntyi vuonna 1802. Hän valmistui Oslon yliopistosta 1825 ja astui pappisvirkaan 1827. Toimiessaan pastorina Skienissä hänestä tuli kiihkeä herätyssaarnaaja.Vuonna 1850 hän rakennutti Skieniin Norjan ensimmäisen rukoushuoneen ja 1853 perusti paikkakunnalle ensimmäisen sisälähetyksen paikallisosaston. Vuonna 1856 hän luopui pappisvirasta ja Norjan kirkosta ja perusti itsenäisen vapaakirkon. Hän kuitenkin liittyi uudelleen valtionkirkkoon vuonna 1860.
Grupo Bimbo

| Grupo Bimbo, S> A.B. de C.V. |
| --- | --- |

Tunnuslause:  Alimentamos un mundo mejor
Yritysmuoto:  korporaatio
Perustettu:  2. joulukuuta 1945
Avainhenkilöt:  Daniel Servitje (puheenjohtaja ja toimitusjohtaja)
Kotipaikka:   Ciudad de México, Meksiko
Toimiala:  elintarviketeollisuus
Tuotteet:  leipä, evästeet ja leivonnaiset
Kotisivu:  grupobimbo.com
Infobox OKVirheellinen NIMI-arvo: 
Grupo Bimbo, S.A.B. de C.V. on meksikolainen elintarvikeyhtiö, jonka pääkonttori sijaitsee Méxicossa. Sen perusti 2. joulukuuta 1945 Lorenzo Servitje, Jaime Jorba, Jaime Sendra, Alfonso Velasco ja José T. Mata.
Aiheesta muualla

Viralliset sivut (espanjaksi)
Gent–Wevelgem 2018

Gent–Wevelgem 2018 oli järjestyksessään 80. maantiepyöräilyn miesten Gent–Wevelgem-kilpailu. Se käytiin 251,1 kilometrin reitillä Deinzestä Wevelgemiin 25. maaliskuuta 2018. Kilpailu kuului UCI World Touriin.
Peter Sagan voitti kilpailun ennätystä sivunneen kolmannen kerran oltuaan paras noin 20 ajajan loppukirissä. Elia Viviani sijoittui toiseksi, Arnaud Démare oli kolmas.
Samana päivänä ajettiin viidennen kerran naisten Gent–Wevelgem. Se käytiin 142,6 kilometrin reitillä Ieperistä Wevelgemiin. Kilpailu kuului UCI Women's World Touriin.
Marta Bastianelli voitti kilpailun oltuaan loppukirissä paras ennen Julien D'Hoore ja Lisa Kleinia.
Miesten tulokset

Lähde: Pro Cycling Stats
Miesten kilpailuun osallistuneet joukkueet

Lähde: Pro Cycling Stats
Naisten tulokset

Lähde: Pro Cycling Stats
Naisten kilpailuun osallistuneet joukkueet

Lähde: Pro Cycling Stats